CELEX: 62021TN0330
Language: mt
Date: 2021-06-12 00:00:00
Title: Kawża T-330/21: Rikors ippreżentat fit-12 ta’ Ġunju 2021 – EWC Academy vs Il-Kummissjoni

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/44
            
         
      Rikors ippreżentat fit-12 ta’ Ġunju 2021 – EWC Academy vs Il-Kummissjoni
      (Kawża T-330/21)
      (2021/C 320/50)
      Lingwa tal-kawża: il-Ġermaniż
      
         Partijiet
      
      
         Rikorrent: EWC Academy GmbH (Hamburg, il-Ġermanja) (rappreżentant: H. Daubler-Gmelin, avukata)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla u tirrevoka d-deċiżjoni ta’ ċaħda tal-Kummissjoni tal-Unjoni Ewropea, Direttorat Ġenerali għall-Impjiegi, l-Affarijiet Soċjali u l-Inklużjoni (EMPL), EMPL.B.2/AP/ab; Ref. Ares (2021) tal-14 ta ’April 2021;
               
            
                  —
               
               
                  tobbliga lill-Kummissjoni tadotta deċiżjoni ta’ awtorizzazzjoni legali;
               
            
                  —
               
               
                  tikkundanna lill-konvenut għall-ispejjeż
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi li ġejjin.
      
                  1.
               
               
                  Id-deċiżjoni ta’ ċaħda tal-Kummissjoni tal-14 ta’ April 2021 hawn ikkontestata ma tosservax is-sens tal-Artikolu 197(2)(c) tar-Regolament Finanzjarju tal-UE (1) ikkunsidrat flimkien mas-sejħa għal offerti VP/2020/008 u applikat dawn id-dispożizzjonijiet għal Kunsilli tax-Xogħlijiet Ewropej b’mod li huwa legalment inammissibbli. Ir-rekwiżit għall-applikanti tal-Kunsilli tax-Xogħlijiet Ewropej li jipproduċu prova tal-baġit tagħhom stess, tal-karta tal-bilanċ annwali u tal-kont bankarju tagħhom bħala prova ta’ stabbiltà u kapaċità finanzjarja jeskludi, sa mill-bidu nett mill-finanzjament, il-biċċa l-kbira tal-Kunsilli tax-Xogħlijiet Ewropej, li ma humiex mogħtija personalità ġuridika mir-regoli nazzjonali li jittrasponu d-Direttiva 2009/38/KE (2). Dan jikser il-prinċipju ta’ trattament ugwali u ta’ nondiskriminazzjoni u fl-istess ħin huwa dijametrikament oppost għall-għan tal-programm ta’ finanzjament.
               
            
                  2.
               
               
                  Peress li r-restrizzjoni tal-grupp ta’ persuni eliġibbli li jissottomettu applikazzjonijiet ma hijiex imsemmija fis-sejħa għal offerti, u peress li s-sejħa kienet tindirizza espressament lill-Kunsilli tax-Xogħlijiet Ewropej Brittaniċi, fost oħrajn, mingħajr limitazzjoni, ir-restrizzjoni tikser ukoll il-prinċipju fundamentali ta’ trasparenza tal-Unjoni.
               
            
                  3.
               
               
                  L-interpretazzjoni tad-deċiżjoni ta’ ċaħda u l-applikazzjoni tagħha għall-Kunsilli tax-Xogħlijiet Ewropej iwasslu wkoll għal trattament preferenzjali inammissibbli tal-impriżi li, bħala msieħba soċjali, ġeneralment jintalbu fis-sejħa għal offerti VP/2020/008 jissottomettu proġetti ta’ finanzjament xierqa.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU 2019, L 60, p. 36).
      
         (2)  Direttiva 2009/38/KE tal-Parlament Ewropew u tal-Kunsill tas-6 ta’ Mejju 2009 dwar l-istabbiliment ta’ Kunsill tax-Xogħlijiet Ewropew jew proċedura fl-impriżi fuq skala Komunitarja u fil-gruppi tal-impriżi fuq skala Komunitarja għall-għanijiet ta’ informazzjoni u ta’ konsultazzjoni tal-impjegati (tfassil mill-ġdid) (ĠU 2009, L 122, p. 28).
      Richtlinie 2009/38/EG des Europäischen Parlaments und des Rates vom 6. Mai 2009 über die Einsetzung eines Europäischen Betriebsrats oder die Schaffung eines Verfahrens zur Unterrichtung und Anhörung der Arbeitnehmer in gemeinschaftsweit operierenden Unternehmen und Unternehmensgruppen (Neufassung) (ABl. 2009, L 122, S. 28).